CELEX: 32016R2222
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo reglamentas (ES) 2016/2222, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

10.12.2016   
            
            
               LT
            
            
               Europos Sąjungos oficialusis leidinys
            
            
               L 336/17
            
         KOMISIJOS ĮGYVENDINIMO REGLAMENTAS (ES) 2016/2222
   2016 m. gruodžio 5 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies e punktą,
   kadangi:
   
               (1)
            
            
               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;
            
         
               (2)
            
            
               Kombinuotosios nomenklatūros 9505 10 subpozicijai priskiriami Kalėdų šventėms skirti dirbiniai;
            
         
               (3)
            
            
               šiek tiek paaiškinimų, kaip aiškinti sąvoką „Kalėdų šventėms skirti dirbiniai“, pateikta Suderintos sistemos (SS) paaiškinimų 9505 pozicijos paaiškinimų A dalies 1 ir 2 punktuose. Tačiau nuomonės dėl to, kokie dirbiniai priskirtini 9505 10 subpozicijai, vis dar išsiskiria;
            
         
               (4)
            
            
               siekiant teisinio tikrumo reikėtų aiškiau apibrėžti 9505 10 subpozicijos aprėptį, atskiriant SS paaiškinimų 9505 pozicijos paaiškinimų A dalies 1 ir 2 punktuose nurodytus tradicinius Kalėdų šventėms naudojamus dirbinius nuo madingų dirbinių, kurie paprastai naudojami kaip žiemos sezono dekoracijos;
            
         
               (5)
            
            
               todėl būtina į Kombinuotosios nomenklatūros 95 skirsnį įtraukti papildomąją pastabą, kuri padėtų užtikrinti vienodą 9505 10 subpozicijos aiškinimą visoje Sąjungoje;
            
         
               (6)
            
            
               todėl Reglamento (EEB) Nr. 2658/87 I priedas turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Į Reglamento (EEB) Nr. 2658/87 I priede pateiktos Kombinuotosios nomenklatūros antros dalies 95 skirsnį įtraukiama ši 1 papildomoji pastaba:
   
      
                  „1.
               
               
                  9505 10 subpozicijai priskiriami:
                  
                              a)
                           
                           
                              dirbiniai, plačiąja prasme atpažįstami kaip per Kalėdų šventes tradiciškai naudojami dirbiniai, sukurti ir pagaminti išskirtinai Kalėdų šventėms.
                              Tai:
                              
                                          1)
                                       
                                       
                                          su Kristaus gimimu (t. y. su tradicine Kalėdų prakartėle) susiję dirbiniai, pavyzdžiui, prakartėlės figūrėlės, prakartėlės gyvūnai, Betliejaus žvaigždės, Trys Karaliai ir Kristaus gimimo vaizdai;
                                       
                                    
                                          2)
                                       
                                       
                                          dirbiniai, pagal nusistovėjusias nacionalines tradicijas laikomi naudojamais per Kalėdų šventes, pavyzdžiui:
                                          
                                                      —
                                                   
                                                   
                                                      dirbtinės Kalėdų eglutės,
                                                   
                                                
                                                      —
                                                   
                                                   
                                                      kojinės Kalėdų dovanoms sudėti,
                                                   
                                                
                                                      —
                                                   
                                                   
                                                      dirbtinės Kalėdų pliauskos,
                                                   
                                                
                                                      —
                                                   
                                                   
                                                      Kalėdų pliauškynės,
                                                   
                                                
                                                      —
                                                   
                                                   
                                                      Kalėdų seneliai su rogutėmis arba be jų,
                                                   
                                                
                                                      —
                                                   
                                                   
                                                      Kalėdų angelai.
                                                   
                                                
                                    Šiai subpozicijai nepriskiriami žiemos sezono dirbiniai, tinkami plačiau naudoti kaip šio sezono dekoracijos, nes jų objektyvūs požymiai rodo, kad jie naudojami ne tik per Kalėdų šventes, bet daugiausia kaip žiemos sezono dekoracijos, pavyzdžiui, varvekliai, snaigės, žvaigždės, šiaurės elniai, Kalėdų paukščiai – liepsnelės, sniego seniai ir kiti žiemos sezono atributai, nepriklausomai nuo to, ar spalvos, apranga ir kt. detalės rodo jų sąsajas su Kalėdomis;
                           
                        
                              b)
                           
                           
                              Kalėdų eglutėms skirti dekoratyviniai dirbiniai.
                              Šie dirbiniai pritaikyti kabinti ant Kalėdų eglutės (t. y. paprastai iš netvarios medžiagos pagaminti mažo svorio dirbiniai, skirti Kalėdų eglutei papuošti). Dirbiniai turi būti susiję su Kalėdomis.“
                           
                        
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 5 d.
      
         
            Komisijos vardu
         
         Stephen QUEST
         
            Generalinis direktorius
         
         
            Mokesčių ir muitų sąjungos generalinis direktoratas
         
      
   
   
      (1)  OL L 256, 1987 9 7, p. 1.